钦定古今图书集成/明伦汇编/氏族典/第074卷 > 朱衣
## 钦定古今图书集成/明伦汇编/氏族典/第074卷 > 朱衣

按《汉阳府志》：“衣字子宜，武昌卫人。生有隽才，与弟表
里、襄、袤擅名江汉。表里皆举于乡，襄早卒，独衣成正
德庚辰进士，授江西道监察御史，巡视西城，卓有政
绩。清戎江北，值大饥，人相食，以便宜赈济，全活甚多。
时方争大礼，世宗召群臣议阙下，衣直言与张孚敬
忤，罢职，家居二十年。”